

บันทึกข้อความ

**ส่วนราชการ**  งานวิเคราะห์นโยบายและแผน

**ที่** รบ ๕๒๗๐๑/  **วันที่** 3ตุลาคม ๒๕๕9

**เรื่อง** ขออนุมัติจัดทำแผนการดำเนินงาน ประจำปี พ.ศ. ๒๕60

**เรียน** หัวหน้าฝ่ายอำนวยการ

**เรื่องเดิม**

ตามที่เทศบาลตำบลหนองโพ ได้ประกาศใช้เทศบัญญัติงบประมาณรายจ่ายทั่วไป และงบประมาณรายจ่ายเฉพาะการกิจการประปา ประจำปีงบประมาณ พ.ศ. ๒๕60 ไปแล้ว นั้น

**ข้อเท็จจริง**

เนื่องด้วยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๕ การนำแผนพัฒนาไปปฏิบัติ ข้อ ๒๗ แผนการดำเนินงานให้จัดทำเสร็จภายในเดือนธันวาคมของปีงบประมาณนั้นหรือภายในสามสิบวันนับตั้งแต่ที่ตั้งงบประมาณดำเนินการหรือได้รับแจ้งแผนงาน/โครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น จึงเห็นควรอนุมัติจัดทำร่างแผนการดำเนินงาน ประจำปี พ.ศ. ๒๕60

**ระเบียบและแนวทางการปฏิบัติ**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘

หมวด ๕ การนำแผนพัฒนาไปปฏิบัติ

ข้อ ๒๖ การจัดทำแผนการดำเนินงานให้ดำเนินการตามระเบียบนี้ โดยมีขั้นตอนดำเนินการดังนี้

(๑) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

/ ข้อเสนอแนะเพื่อโปรดพิจารณา...........

-๒-

**ข้อเสนอแนะเพื่อโปรดพิจารณา**

เพื่อให้ปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ เห็นควรจัดทำร่างแผนการดำเนินงาน ประจำปี พ.ศ. ๒๕๕๙ และให้แต่ละกองงานกรอกรายละเอียดข้อมูลในส่วนที่เกี่ยวข้อง ตามแบบฟอร์มบัญชีสรุปโครงการและงบประมาณ และบัญชีโครงการ/กิจกรรม/งบประมาณ และจัดส่งให้งานวิเคราะห์นโยบายและแผน ภายในวันที่ 12 ตุลาคม ๒๕๕9

จึงเรียนมาเพื่อโปรดพิจารณาสั่งการ

(นายณรงค์ บัวจันทร์)

นักวิเคราะห์นโยบายและแผนชำนาญการ